ශ්‍රී ලංකා යුද හමුදාවේ තුන්වන ගජබා රෙජිමේන්තුවේ සැරයන්වරයකු වන දිනේෂ් හෙල්ල විසිකිරීමේ ක්‍රීඩාවට යොමුවන්නේ යුද බිමේ දී ආබාධයකට ලක්වීමෙන් අනතුරුව යි.මීට වසර 13කට පෙර කිලිනොච්චි සටන් පෙරමුනේ දී දිනේෂ්ගේ වම් අතට එල්.ටී.ටී.ඊ ත්‍රස්තවාදීන් විසින් එල්ල කළ ටී 56 උණ්ඩ තුනක් ඇතුළු වනවා.ඒ වනවිට යන්තම් දිනේෂ්ගේ වයස අවුරුදු 22 පසු කළා පමණ යි.2008 දෙසැම්බර් 16 දින මානුෂීය මෙහෙයුමේ අවසාන අදියරේ දී ලද තුවාල සහිත ව ලබා රාගම රණවිරු සෙවණට පැමිණෙන දිනේෂ් එහි දී වසර ගණනාවක දීර්ඝ පුනරුත්ථාපන ක්‍රියාවලියකට එක් වෙනවා.